สถาบันป๋วยมอบรวงวัลธรรมาภิบาลดีเด่นแห่งปี2560
สถาบันป๋วยมอบรางวัลธรรมาภิบาลดีเด่นปี60 แก่ บริษัทโรม่าอุตสาหกรรม บริษัทวู๊ดเวอร์คยูไนเต็ด บริษัท ไอ.ที.ซี.(1993) และกองทุนสวัสดิการชุมชน
9 มี.ค. 2560

สถาบันป๋วยมอบรางวัลธรรมาภิบาลดีเด่นปี60 แก่ บริษัทโรม่าอุตสาหกรรม บริษัทวู๊ดเวอร์คยูไนเต็ด บริษัท ไอ.ที.ซี.(1993) และกองทุนสวัสดิการชุมชน เมื่อวันที่ 9 มี.ค. สถาบันป๋วย อึ้งภากรณ์  ธนาคารแห่งประเทศไทย สถาบันพัฒนาวิสาหกิจขนาดกลางและขนาดย่อม และสมาคมธนาคารไทย ได้ร่วมกันจัดพิธีมอบรางวัลธรรมมาภิบาลดีเด่น แห่งปี 2560 เพื่อส่งเสริมการดำเนินธุรกิจขนาดกลางและขนาดย่อม (เอสเอ็มอี)ด้านธรรมาภิบาล และยกระดับมาตรฐานคุณธรรมจริยธรรมของการประกอบธุรกิจและของสังคมโดยรวมทั้งนี้ ม.ร.ว. ปรีดิยาธร เทวกุล ประธานกรรมการ สถาบันป๋วย อึ้งภากรณ์ ได้มอบรางวัล ธรรมาภิบาลดีเด่น แห่งปี 2560 ให้แก่ บริษัทโรม่าอุตสาหกรรม ผู้ผลิตสินค้ากระเป๋าชนิดต่างๆ ที่มีธรรมาภิบาลในการบริหารงาน ทั้งการพัฒนาบุคลากรในการทำงานและรักบริษัท การนำเทคโนโลยีมาพัฒนาผลิตภัณฑ์อย่างต่อเนื่อง รวมถึงยึดมั่นในการดูแลชุมชน สังคม และสิ่งแวดล้อมนอกจากนี้ สถาบันป๋วย อึ้งภากรณ์ ยังมอบรางวัลธรรมาภิบาลด้านการปฏิบัติต่อพนักงานดีเด่น แห่งปี 2560 ให้แก่บริษัทวู๊ดเวอร์คยูไนเต็ด ผู้ผลิตและแปรรูไม้ยางยางพาราอัดน้ำยาอบแห้ง ที่ส่งขายทั้งในและต่างประเทศ และมอบรางวัลธรรมาภิบาลด้านการปฏิบัติต่อผู้บริโภคดีเด่น แห่งปี 2560 ให้แก่บริษัท ไอ.ที.ซี.(1993) ผู้ให้บริการเกี่ยวกับอุปกรณ์ถนอมอาหารและอุปกรณ์ทำความเย็นรวมทั้ง ปีนี้เป็นแรกที่สถาบันป๋วยได้พิจารณามอบรางวัลธรรมาภิบาลดีเด่น ให้แก่กองทุนสวัสดิการชุมชนหรือกองทุนออมวันละบาท เมื่อ 30 ก.ย. 2559 มีกองทุนสวัสดิการชุมชนตำบลทั่วประเทศ 6,066 กองทุน มีสมาชิกประมาณ 5 ล้านคน มีเงินระดมเข้ากองทุนรวม 1.2 หมื่นล้านบาท ในจำนวนนี้เป็นเงินของสมาชิกเองถึง 63% ซึ่งแนวคิดกองทุนเริ่มตั้งขึ้นมาเพื่อการช่วยเหลือกันระหว่างคนในชุมชนท้องถิ่น มีการบริหารงานและจัดการกันเองในชุมชนได้อย่างดี สอดคล้องกับอุดมการณ์ทางเศรษฐกิจของท่านอาจารย์ป๋วย